ธอส. พักเงินต้น-ลดดอกเบี้ย ผู้ปฏิบัติงานด้านสาธารณสุขและสถานพยาบาล
ธอส.ขยายความช่วยเหลือพักเงินต้น-ลดดอกเบี้ยเหลือ 1% ระยะเวลา 4 เดือน กลุ่มผู้ปฏิบัติหน้าที่ในหน่วยงานด้านสาธารณสุขและสถานพยาบาลบรรเทาภาระค่าใช้จ่าย เป็นขวัญและกำลังใจเมื่อวันที่ 17 เม.ย. นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ได้ขยายความช่วยเหลือลูกค้าเพิ่มเติมในมาตรการที่ 6 พักชำระเงินต้น ระยะเวลา 4 เดือน ลดดอกเบี้ยเหลือ 1.00% ต่อปี สำหรับ บุคลากรทางการแพทย์และสาธารณสุข ภายใต้กรอบวงเงินสินเชื่อ 10000 ล้านบาท จากเดิมผู้ที่มีสิทธิ์เข้ามาตรการ ได้แก่ แพทย์ พยาบาล เทคนิคทางการแพทย์ รังสีวิทยา และเภสัชกรทั้งนี้ให้ขยายไปยังผู้ปฏิบัติหน้าที่ที่เกี่ยวเนื่องในหน่วยงานด้านสาธารณสุขและสถานพยาบาล อาทิ เจ้าหน้าที่ซักประวัติ เจ้าหน้าที่สอบสวนโรค พนักงานช่วยเหลือคนไข้ เจ้าหน้าที่เคลื่อนย้ายผู้ป่วย/เวรเปล พนักงานผู้ช่วยวิชาชีพ นักกายภาพบำบัด เจ้าหน้าที่การเงิน เจ้าหน้าที่บัญชี ในสถานพยาบาล ช่างซ่อมบำรุงประจำสถานพยาบาล พนักงานรักษาความปลอดภัยในสถานพยาบาล และแม่บ้านในสถานพยาบาล เป็นต้น โดยล่าสุดมีลูกค้าลงทะเบียนเข้ามาตรการที่ 6 แล้วเป็นจำนวน 873 บัญชี วงเงินกู้ 1428 ล้านบาทการเพิ่มกลุ่มบุคคลเหล่านี้ เป็นการบรรเทาภาระค่าใช้จ่าย เป็นขวัญและกำลังใจให้แก่ผู้ปฏิบัติหน้าที่ในงานด้านสาธาณสุข ซึ่งถือเป็นผู้ที่มีความทุ่มเท เสียสละ และความมุ่งมั่นในการปฏิบัติหน้าที่ในความรับผิดชอบของตนเอง ทั้งเพื่อการรักษางานสนับสนุน และป้องกันการแพร่ระบาดของไวรัสโควิด-19 ซึ่งถือเป็นผู้ที่มีความเสี่ยงต่อการรับเชื้อในการปฏิบัติงานได้ทั้งสิ้น และจะเปิดให้ลงทะเบียนเพื่อแจ้งความประสงค์เข้ามาตรการผ่าน Mobile Application : GHB ALL ตั้งแต่วันที่ ‪20-30‬ เม.ย.นี้.
ธอส.ขยายความช่วยเหลือพักเงินต้น-ลดดอกเบี้ยเหลือ 1% ระยะเวลา 4 เดือน กลุ่มผู้ปฏิบัติหน้าที่ในหน่วยงานด้านสาธารณสุขและสถานพยาบาล บรรเทาภาระค่าใช้จ่าย 
ธอส.พักเงินต้น,มาตรการพักเงินต้น,พักเงินต้นลูกค้า,ธอส.,มาตรการลดผลกระทบโควิด,พักเงินต้นเจ้าหน้าที่สาธารณสุข,ธนาคารอาคารสงเคราะห์,ข่าวทั่วไป